钦定古今图书集成/理学汇编/文学典/第062卷 > 耶律庶成
## 钦定古今图书集成/理学汇编/文学典/第062卷 > 耶律庶成

按《辽史》本传：“庶成，字喜隐，小字陈六，季父房之后。父
吴九，检校太师。庶成幼好学，书过目不忘，善辽汉文
字，于诗尤工。重熙初，补牌印郎君，累迁枢密直学士。
与萧韩家奴各进《四时逸乐赋》，帝嗟赏。初，契丹医人
鲜知切脉审药，上命庶成译方脉书行之，自是人皆
通习，虽诸部族亦知医事，时入禁中参决疑议。偕林”
牙萧韩家奴等撰《实录》及《礼书》，与枢密副使耶律德
修定法令。上诏庶成曰：“方今法令轻重不伦。法令者，
为政所先，人命所系，不可不慎。卿其审度轻重，从宜
修定。”庶成参酌古今，刊正讹谬，成书以进，帝览而善
之。庶成方进用，为妻胡笃所诬，以罪夺官，绌为庶、耶
律使吐蕃凡十二年，清宁间始归。帝知其诬，诏复本
族，仍迁所夺官，卒。庶成尝谓林牙，梦善卜者胡吕古
卜曰：“官止林牙，因妻得罪。及置于理，法当离婚。”胡笃
适有娠，至期不产而死，剖视之，其子以手抱心，识者
谓诬夫之报。有诗文行于世。弟庶箴。